Hokkie Seisoen - Malkoppie Terapie
As ons gesin kwart oor 5 moet opstaan om betyds te wees vir hokkie wedstryd op 'n saterdag dan weet mens die hokkie seisoen het begin. Dit het al die vorige aand begin met waterbottels regkry sodat die kids koue water het vir halftyd. Seker maak die stok en al die klere is reg. Die mondstuk is in sak.
Jongste moet maar saam gaan want mamma en pappa wil gaan kyk. Ons kom nog donker aan by Astro. Dankbaar dit reën nie. Die span speel lekker saam. Die meisies is oulik. Help ook as die span wên.
Ons het terug gery, gaan nou weer suide toe ry vir die klub game. Opstandigheid begin so in mens opvlam, net om weer te besef hoe dankbaar ons moet wees dat ons kinders aan sport deelneem en dit geniet.
Hierdie jaar gaan dit so bietjie beter, albei ouers kan by al die wedstryde wees. Laas jaar moes ons opsplit dat daar een ouer by 'n kind se wedstryd is. Die enigste uitdaging nou is dat die laerskool liga wedstryde gedurende die week gespeel word. So nou moet ek my dag so organiseer dat daar nie vergaderings wedstryd tyd is nie.. en dat mens op die nippertjie kan uitglip, nogal laag op die pad moet vlieg en parkering maak al is daar nie.. om betyds by wedstryd te wees. Donderdag was ek betyds, vrydag het ek helfte van eerste helfte daar aangekom…
​Ek moet nog net die kamera onthou gedurende die week se wedstryde. So sussa se wedstryde is gedek onder die lens.. boeta het 'n paar selfoon foto's. Ek belowe myself dat die kamera nou kar toe gaan gaan… en daar bly want onthou gaan ek nie.